CELEX: 32019R0462
Language: sl
Date: 2019-01-30 00:00:00
Title: Delegirana uredba Komisije (EU) 2019/462 z dne 30. januarja 2019 o spremembi Delegirane uredbe (EU) 2017/1799 glede izvzetja Bank of England iz zahtev glede preglednosti pred trgovanjem in po njem iz Uredbe (EU) št. 600/2014 Evropskega parlamenta in Sveta (Besedilo velja za EGP.)

22.3.2019   
               
               
                  SL
               
               
                  Uradni list Evropske unije
               
               
                  L 80/13
               
            
         DELEGIRANA UREDBA KOMISIJE (EU) 2019/462
         z dne 30. januarja 2019
         o spremembi Delegirane uredbe (EU) 2017/1799 glede izvzetja Bank of England iz zahtev glede preglednosti pred trgovanjem in po njem iz Uredbe (EU) št. 600/2014 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (1) ter zlasti člena 1(9) Uredbe,
         ob upoštevanju naslednjega:
         
                     (1)
                  
                  
                     Posli, pri katerih so nasprotne stranke članice Evropskega sistema centralnih bank (ESCB), so v skladu s členom 1(6) Uredbe (EU) št. 600/2014 izvzeti iz zahtev glede preglednosti trgovanja, če so ti posli sklenjeni v okviru izvajanja monetarne politike, politike deviznih poslov ali politike za finančno stabilnost.
                  
               
                     (2)
                  
                  
                     Tako izvzetje iz področja uporabe Uredbe (EU) št. 600/2014 se lahko v skladu s členom 1(9) navedene uredbe razširi na centralne banke tretjih držav in na Banko za mednarodne poravnave.
                  
               
                     (3)
                  
                  
                     Seznam izvzetih centralnih bank tretjih držav v Delegirani uredbi Komisije (EU) 2017/1799 (2) bi bilo treba posodobiti, vključno zato, da se po potrebi razširi področje uporabe izvzetja iz člena 1(6) Uredbe (EU) št. 600/2014 na druge centralne banke tretjih držav.
                  
               
                     (4)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se bosta za Združeno kraljestvo prenehali uporabljati z dnem začetka veljavnosti sporazuma o izstopu, sicer pa dve leti po navedenem uradnem obvestilu, razen če Evropski svet po dogovoru z Združenim kraljestvom soglasno ne sklene, da se to obdobje podaljša.
                  
               
                     (5)
                  
                  
                     Sporazum o izstopu, kot so se o njem dogovorili pogajalci, vsebuje ureditve za uporabo določb prava Unije za Združeno kraljestvo in v njem po datumu, ko se bosta Pogodbi prenehali uporabljati za Združeno kraljestvo. Če navedeni sporazum začne veljati, se bo Uredba (EU) št. 600/2014, vključno z izvzetjem iz člena 1(6) navedene uredbe, za Združeno kraljestvo in v njem uporabljala v prehodnem obdobju v skladu z navedenim sporazumom in se bo prenehala uporabljati ob koncu navedenega obdobja.
                  
               
                     (6)
                  
                  
                     Z izstopom Združenega kraljestva iz Unije Bank of England brez sprejetja posebnih določb ne bo več upravičena do obstoječih izvzetij, razen če se ne vključi na seznam izvzetih centralnih bank tretjih držav.
                  
               
                     (7)
                  
                  
                     Komisija je glede na informacije, ki jih je prejela od Združenega kraljestva, pripravila in Evropskemu parlamentu in Svetu predložila poročilo, v katerem je ocenila mednarodno obravnavo Bank of England. V navedenem poročilu (3) je bilo ugotovljeno, da je centralni banki Združenega kraljestva primerno odobriti izvzetje iz zahtev glede preglednosti pred in po trgovanju iz Uredbe (EU) št. 600/2014. V skladu s tem bi morala biti Bank of England vključena na seznam izvzetih centralnih bank v Delegirani uredbi (EU) 2017/1799.
                  
               
                     (8)
                  
                  
                     Organi Združenega kraljestva so dali zagotovila glede statusa, pravic in obveznosti članic ESCB, vključno z namero, da članicam ESCB, ki izvajajo monetarno politiko, politiko deviznih poslov in politiko za finančno stabilnost, odobrijo izvzetje, primerljivo z izvzetjem iz člena 1(6) Uredbe (EU) št. 600/2014.
                  
               
                     (9)
                  
                  
                     Delegirano uredbo Komisije (EU) 2017/1799 bi bilo zato treba ustrezno spremeniti.
                  
               
                     (10)
                  
                  
                     Komisija bo še naprej redno spremljala obravnavo teh centralnih bank in javnih organov, izvzetih iz zahtev v zvezi s preglednostjo trgovanja, ki so navedeni v seznamu iz Priloge k Delegirani uredbi Komisije (EU) 2017/1799. Navedeni seznam se lahko posodobi glede na razvoj regulativnih ureditev v teh tretjih državah ter ob upoštevanju vseh zadevnih novih virov informacij. Na podlagi takšne ponovne ocene se lahko določene tretje države črtajo s seznama izvzetih subjektov.
                  
               
                     (11)
                  
                  
                     Ta uredba bi morala začeti veljati čim prej in bi se morala začeti uporabljati dan po tem, ko se Uredba (EU) št. 600/2014 preneha uporabljati za Združeno kraljestvo in v njem –
                  
               SPREJELA NASLEDNJO UREDBO:
         
            Člen 1
            Priloga I k Delegirani uredbi (EU) 2017/1799 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporabljati se začne dan po tem, ko se Uredba (EU) št. 600/2014 preneha uporabljati za Združeno kraljestvo in v njem.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 173, 12.6.2014, str. 84.
         
            (2)  Delegirana uredba Komisije (EU) 2017/1799 z dne 12. junija 2017 o dopolnitvi Uredbe (EU) št. 600/2014 Evropskega parlamenta in Sveta glede izvzetja določenih centralnih bank tretjih držav iz zahtev glede preglednosti pred trgovanjem in po njem za posle v okviru izvajanja monetarne politike, politike deviznih poslov in politike za finančno stabilnost (UL L 259, 7.10.2017, str. 11).
         
            (3)  Poročilo Komisije Evropskemu parlamentu in Svetu o izvzetju Centralne banke Združenega kraljestva (Bank of England) na podlagi uredbe o trgih finančnih instrumentov (MiFIR) [COM(2019) 69].
      
      
         
            PRILOGA
            
               
                  
                     „PRILOGA 1
                     
                                 1.
                              
                              
                                 Avstralija:
                                 
                                             —
                                          
                                          
                                             Reserve Bank of Australia;
                                          
                                       
                           
                                 2.
                              
                              
                                 Brazilija:
                                 
                                             —
                                          
                                          
                                             Banco Central do Brasil;
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             Bank of Canada;
                                          
                                       
                           
                                 4.
                              
                              
                                 Posebno upravno območje Hongkong:
                                 
                                             —
                                          
                                          
                                             Hong Kong Monetary Authority;
                                          
                                       
                           
                                 5.
                              
                              
                                 Indija:
                                 
                                             —
                                          
                                          
                                             Reserve Bank of India;
                                          
                                       
                           
                                 6.
                              
                              
                                 Japonska:
                                 
                                             —
                                          
                                          
                                             Bank of Japan;
                                          
                                       
                           
                                 7.
                              
                              
                                 Mehika:
                                 
                                             —
                                          
                                          
                                             Banco de México;
                                          
                                       
                           
                                 8.
                              
                              
                                 Republika Koreja:
                                 
                                             —
                                          
                                          
                                             Bank of Korea;
                                          
                                       
                           
                                 9.
                              
                              
                                 Singapur:
                                 
                                             —
                                          
                                          
                                             Monetary Authority of Singapore;
                                          
                                       
                           
                                 10.
                              
                              
                                 Švica:
                                 
                                             —
                                          
                                          
                                             Swiss National Bank;
                                          
                                       
                           
                                 11.
                              
                              
                                 Turčija:
                                 
                                             —
                                          
                                          
                                             Central Bank of the Republic of Turkey;
                                          
                                       
                           
                                 12.
                              
                              
                                 Združeno kraljestvo:
                                 
                                             —
                                          
                                          
                                             Bank of England;
                                          
                                       
                           
                                 13.
                              
                              
                                 Združene države Amerike:
                                 
                                             —
                                          
                                          
                                             Federal Reserve System;
                                          
                                       
                                             —
                                          
                                          
                                             Banka za mednarodne poravnave.
                                          
                                       
                           
               “